Brandhout vir die oudag: Die keuses in Italië is eindeloosFlorence is nog ‘n moet met so ‘n besoek aan Italië. (Foto: Josh Hild/Unsplash) “Ek dink die groot fout wat mense maak, is om te veel te wil inprop in ŉ relatief kort besoek aan Italië. Kies eerder ŉ gebied en beleef dit in sy volle intensiteit.” Só meen die toerleier Marius du Plooy in die jongste aflewering uit die reeks podsendings Brandhout vir die oudag. Hy vertel meer oor die Toskaanse streek in Italië, wat selfs al talle van ons eie plaaslike kunstenaars bekoor het. Du Plooy sê Florence is nog ŉ moet met so ŉ besoek aan Italië. Gaan drink en eet iets by die Mercato Centrale en moenie die uitkykpunt by Piazzale Michelangelo misloop nie – dit is maar net ŉ paar hoogtepunte in die pragtige ou stad. Skink vir jou ŉ heerlike koppie boeretroos en span uit terwyl jy na die vertelling boaan hierdie berig luister.